Die stryd teen die sonde is so oud as die mensdom self. Wanneer ‘n mens deur die Ou Testament lees, lyk dit onmoontlik vir die mens om ooit hierdie stryd te wen. Dit is dan ook inderdaad vir enige mens onmoonlik om op sy eie hierdie stryd te wen. Net soos wat God se oë oop was vir die bedreiging wat die sonde vir Kain ingehou het, het Hy besef wat die vernietigende gevolg van die satan se werk hier op aarde sou wees. Hy het hierom opdrag gegee aan Sy geliefde Seun, Jesus Christus, ons Verlosser, om die mensdom van sonde te kom bevry. “en Hy self sal Israel verlos van al sy ongeregtighede.” (Ps. 130:8).
Wanneer ‘n mens lees van al die wonderwerke wat Jesus gedoen het in Sy lewe hier opaarde, kan ons maklik onder die wanindruk verkeer dat “wonderwerke” iets is wat sommer maklik en gou-gou gebeur. Ek kan mos gou-gou bid en vir Jesus sê dat ek jammer is oor my sonde en daar is dit verby – ‘n wonderwerk, ‘n kitsoplossing! Ek wonder of werk dit regtig so? As dit so maklik is en jou sonde net so gou-gou bely word, gaan jy dit bes moontlik herhaal wat vir my beteken dat jy nie vry is daarvan nie.
Ek wil u aanmoedig om u lewe vinniger te reinig van daardie verkeerde dinge as wat die satan inkomkans in u lewe kan kry. Sodoende sal u vir hom geen plek in u lewe bied nie. Hou egter in gedagte dat u ywer, u vasberadenheid hom nie gaan afskrik nie. As hy egter ‘n draai by u sou maak en die Gees in waarheid in u hart vind, sal hy wat satan is nie wonder Wie in u lewe werksaam is nie en sal weet om verby te hou daar waar vir hom geen plek meer is nie!
Om werklik nugterheid te kan verkry oor die waarde van die verandering wat plaasgevind het, sal daar allereers duidelikheid verkry moet word oor waarom daar van die begin af deurgaans oneerlikheid betrokke was!